Es-mil-e-ua-net-I-WEB	Quan neishí jo, en èster eth ja d’edat madura, l’anoncièren es mèstres dera devinacion, qu’eth sòn hilh auie de morir abans qu’eth sòn pair e qu’era sua mair; e eth mèn pair, aqueth dia, a maugrat dera alegria que l’auie costat eth mèn neishement e dera felicitat dera mia mair, que me balhèc ath mon ath cap de nau mesi, per volontat d’Allà, experimentèc un dolor pro gran, mès que mès quan es sabents qu’auien liejut enes astres era mia sòrt, li dideren: “Aucirà ath tòn hilh un rei, hilh de un aute rei, Kassib, quaranta dies dempús de qué aqueth age lançat en mar ath cavalièr de bronze dera montaha magnetica.” E eth mèn pair, eth joièr, quedèc fòrça afligit.